เอกสารแนบ 3 : อื่นๆ

เอกสารแนบ 3.1 : รายงานของคณะกรรมการตรวจสอบ

คณะกรรมการตรวจสอบ บริษัท ไทยวาโก้ จำกัด (มหาชน) ประกอบด้วยกรรมการอิสระ จำนวน 3
ท่าน มีคุณสมบัติตามกฎหมายและเป็นผู้ทรงคุณวุฒิด้านการเงิน การบัญชี และกฎหมาย
โดยมีรายนามดังนี้

1.  นางอรดี รุ่งเรืองโรจน์ ประธานคณะกรรมการตรวจสอบ

2.  นายนเรศร์ เกษะประกร กรรมการตรวจสอบ

3.  นางพรรณี วรวุฒิจงสถิต กรรมการตรวจสอบ

ในระหว่างปี 2554 คณะกรรมการตรวจสอบได้จัดให้มีการประชุม รวม 12 ครั้ง
มีผู้บริหารและผู้สอบบัญชีเข้าร่วมประชุมตามวาระที่เกี่ยวข้อง
ตลอดจนมีการประชุมหารือกับผู้สอบบัญชีโดยไม่มีผู้บริหารของบริษัทฯ เข้าร่วมประชุม 1 ครั้ง
คณะกรรมการตรวจสอบได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัท
พร้อมทั้งมีความเห็นในด้านต่างๆ โดยสรุปดังนี้

-   รายงานทางการเงิน

คณะกรรมการตรวจสอบได้พิจารณาการสอบทานงบการเงินของบริษัทฯ
ก่อนนำเสนอคณะกรรมการบริษัทเพื่ออนุมัติ เพื่อให้งบการเงินมีความถูกต้องและเชื่อถือได้
มีการเปิดเผยข้อมูลอย่างเพียงพอ ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
งบการเงินของบริษัทฯ มีความถูกต้องตามที่ควรในสาระสำคัญตามหลักการบัญชีที่รับรองทั่วไป

-   การควบคุมภายในและการตรวจสอบภายใน

คณะกรรมการตรวจสอบได้อนุมัติแผนตรวจสอบประจำปี
รับทราบรายงานผลการตรวจสอบของสำนักงานตรวจสอบภายใน
และติดตามความคืบหน้าการปรับปรุงแก้ไข รวมทั้งดูแลให้บริษัทฯ มีระบบควบคุมภายในที่เหมาะสม
โดยให้ความสำคัญต่อระบบการขาย การสั่งซื้อวัตถุดิบ ระบบการทดสอบ และตรวจสอบคุณภาพวัตถุดิบ
(LAB & QC) ระบบการผลิต ตลอดจนระบบการควบคุมดูแลเครื่องจักรของบริษัทฯ
ซึ่งคณะกรรมการตรวจสอบมีความเห็นว่าบริษัทฯ มีการควบคุมภายในที่เหมาะสมและเพียงพอ

-   ผู้สอบบัญชี

คณะกรรมการตรวจสอบพิจารณาคัดเลือกผู้สอบบัญชีและกำหนดค่าตอบแทนที่เหมาะสมนำเสนอต่อคณะกรรมการบริษัทเพื่อขออนุมัติต่อที่ประชุมผู้ถือหุ้น
แต่งตั้ง ดร.ศุภมิตร เตชะมนตรีกุล และ/หรือ นายชวาลา เทียนประเสริฐกิจ และ/หรือ นายมนูญ
มนูสุข แห่ง บริษัท ดีลอยท์ ทู้ช โธมัทสุ ไชยยศ สอบบัญชี จำกัด เป็นผู้สอบบัญชีของบริษัทฯ
และบริษัทย่อยประจำปี 2555

-   การบริหารความเสี่ยง

คณะกรรมการตรวจสอบดูแลให้บริษัทฯ มีการบริหารความเสี่ยงอย่างเป็นระบบและมีประสิทธิภาพ
ติดตามความคืบหน้าในการดำเนินงานบริหารความเสี่ยงและผลการจัดการ เพื่อให้มั่นใจว่าบริษัทฯ
มีการจัดการความเสี่ยงอย่างเหมาะสม

-   รายการที่เกี่ยวโยงกันหรือรายการที่อาจมีความขัดแย้งทางผลประโยชน์

พิจารณาและให้ความเห็นการทำรายการที่เกี่ยวโยงกันของบริษัทฯ
การเปิดเผยข้อมูลของรายการตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย โดยพบว่า การทำรายการที่เกี่ยวโยงกันของบริษัทฯ
เป็นรายการที่สมเหตุสมผล มีการเปิดเผยข้อมูลอย่างถูกต้องและครบถ้วน
และเป็นไปตามข้อกำหนดที่เกี่ยวข้อง

-   การกำกับดูแล

ดูแลให้บริษัทฯ มีระบบการบริหารงานด้วยหลักการกำกับดูแลกิจการที่ดี
และเป็นไปตามที่พระราชบัญญัติหลักทรัพย์และตลาดหลักทรัพย์บัญญัติไว้

-   กฎบัตร

ทบทวนกฎบัตรคณะกรรมการตรวจสอบเพื่อให้มั่นใจว่ามีการกำหนดขอบเขตหน้าที่การปฏิบัติงานครบถ้วนตามที่ได้รับมอบหมาย
และมีหน้าที่ความรับผิดชอบสอดคล้องกับแนวทางปฏิบัติที่ดีของตลาดหลักทรัพย์แห่งประเทศไทย

คณะกรรมการตรวจสอบได้ปฏิบัติหน้าที่ตามที่ได้รับมอบหมายอย่างครบถ้วน
และมีความเป็นอิสระไม่มีข้อจำกัดในการรับทราบข้อมูล
ตลอดจนสามารถให้ความเห็นและข้อเสนอแนะต่างๆ ได้อย่างสม่ำเสมอ
ซึ่งคณะกรรมการตรวจสอบไม่พบข้อบกพร่องหรือสิ่งผิดปกติใดๆ ที่เป็นสาระสำคัญ
ที่เป็นการฝ่าฝืนข้อกฎหมายว่าด้วยหลักทรัพย์และตลาดหลักทรัพย์
หรือข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

อรดี รุ่งเรืองโรจน์

(นางอรดี รุ่งเรืองโรจน์)

  ประธานกรรมการตรวจสอบ

เอกสารแนบ 3.2 :รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัท
ตระหนักถึงภาระหน้าที่และความรับผิดชอบในฐานะกรรมการบริษัทจดทะเบียนในการเป็นผู้รับผิดชอบต่องบการเงินของ
บริษัท ไทยวาโก้ จำกัด (มหาชน) และบริษัทย่อย
ซึ่งงบการเงินดังกล่าวได้จัดทำขึ้นตามหลักการบัญชีที่รับรองทั่วไป
โดยได้มีการพิจารณาเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
ประกอบกับการใช้ดุลยพินิจอย่างรอบคอบระมัดระวัง และประมาณการที่สมเหตุสมผลในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
ตลอดจนได้แสดงคำอธิบายและการวิเคราะห์ฐานะการเงินและผลการดำเนินงานของบริษัทฯ
และบริษัทย่อยเพื่อให้เกิดประโยชน์ต่อผู้ถือหุ้นและนักลงทุนทั่วไป
ทั้งนี้งบการเงินดังกล่าวได้ผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีรับอนุญาตที่เป็นอิสระ

นอกจากนั้น คณะกรรมการบริษัทได้จัดให้มีระบบการบริหารความเสี่ยง
และระบบควบคุมภายในที่มีประสิทธิภาพได้ประสิทธิผล เพื่อให้มั่นใจได้ว่า
การบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินของบริษัทฯ และบริษัทย่อย
รวมถึงป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการตรวจสอบของบริษัทฯ ซึ่งประกอบด้วยกรรมการที่เป็นอิสระและไม่เป็นผู้บริหาร
ได้ทำหน้าที่ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
ซึ่งความเห็นของคณะกรรมการตรวจสอบได้ปรากฏในรายงานของคณะกรรมการตรวจสอบ
ที่แสดงไว้ในรายงานประจำปีและแบบแสดงรายการข้อมูลประจำปี (แบบ 56-1) แล้ว

คณะกรรมการบริษัทมีความเห็นว่า ระบบการควบคุมภายในของบริษัทฯ มีความเพียงพอและเหมาะสม
สามารถสร้างความเชื่อมั่นอย่างสมเหตุสมผลได้ว่างบการเงินของ บริษัท ไทยวาโก้ จำกัด
(มหาชน) และบริษัทย่อย สำหรับปีสิ้นสุดวันที่ 31 ธันวาคม 2554
ได้จัดทำและเปิดเผยโดยถูกต้องตามที่ควรในสาระสำคัญ

  มนู ลีลานุวัฒน์ บุญดี อำนวยสกุล

(นายมนู ลีลานุวัฒน์) (นายบุญดี อำนวยสกุล)

ประธานกรรมการ กรรมการผู้จัดการ

เอกสารแนบ 3.3 : รายงานความรับผิดชอบต่อสังคมและสิ่งแวดล้อม

ปี 2554 เป็นปีที่ บริษัท ไทยวาโก้ จำกัด (มหาชน)
มีผลการดำเนินงานเติบโตจากปีที่ผ่านมาค่อนข้างมาก
แม้ว่าต้องเผชิญกับความเสี่ยงที่เพิ่มขึ้นตลอดเวลา ทั้งจากการเปลี่ยนแปลงทางด้านเศรษฐกิจ สังคม
การเมือง โดยเฉพาะสภาพภูมิอากาศที่ทำให้เกิดอุทกภัยครั้งใหญ่
ทั้งนี้เป็นผลมาจากความร่วมมือของคณะผู้บริหารและพนักงานที่มุ่งมั่นทำงานเพื่อองค์กร
การเตรียมความพร้อม ตลอดจนความสามารถในการปรับตัว
ปรับเปลี่ยนอย่างรวดเร็วท่ามกลางวิกฤต

ในช่วงเกิดอุทกภัยนับเป็นความโชคดีของบริษัทฯ ที่ไม่ได้รับความเสียหาย ทำให้สามารถอุทิศเวลา
และกำลังสนับสนุนในด้านต่างๆ เพื่อช่วยเหลือผู้ประสบภัย เจ้าหน้าที่หน่วยงานภาครัฐ
และองค์กรที่ปฏิบัติงานช่วยเหลือประชาชน รวมทั้งพนักงานของบริษัทฯ ที่ได้รับผลกระทบอย่างเต็มที่
ซึ่งบริษัทฯ
ถือเป็นวาระสำคัญเร่งด่วนในการแสดงความรับผิดชอบต่อสังคมที่บูรณาการไปพร้อมกับธุรกิจผ่านโครงการต่างๆ
เช่น โครงการ วาโก้...โบว์ชมพู และ ธารน้ำใจไทยวาโก้...สู่สังคม

จากสถานการณ์ด้านสิ่งแวดล้อมที่ทวีความรุนแรงขึ้นนี้ ทำให้บริษัทฯ
มีความเชื่อมั่นในแนวทางการพัฒนาผลิตภัณฑ์ที่เป็นมิตรต่อสิ่งแวดล้อม และจะมุ่งมั่นในการคิดค้น ศึกษา
วิจัยวัตถุดิบจากธรรมชาติมากยิ่งขึ้น
รวมทั้งปรับปรุงพัฒนาระบบการบริหารจัดการที่คำนึงถึงผลกระทบต่อภาวะโลกร้อนอย่างจริงจังต่อเนื่อง
โดยเฉพาะอย่างยิ่งการดำเนินการเพื่อลดผลกระทบต่อสิ่งแวดล้อมตลอด วัฏจักรชีวิตผลิตภัณฑ์ หรือ
Carbon Footprint และการเข้าสู่ระบบมาตรฐานการจัดการสิ่งแวดล้อม ISO 14001
นอกเหนือไปจากการรักษาคุณภาพ และมาตรฐานเกี่ยวกับสิ่งแวดล้อมต่างๆ ที่บริษัทฯ
ถือปฏิบัติอยู่ในปัจจุบัน

บริษัท ไทยวาโก้ จำกัด (มหาชน) พร้อมที่จะสร้างสรรค์ผลิตภัณฑ์ที่มีคุณค่า
เพื่อให้ลูกค้าได้รับความพึงพอใจสูงสุดในทุกด้าน บนพื้นฐานของคุณธรรม จริยธรรม
ในการดำเนินธุรกิจ และความตระหนักในหน้าที่รับผิดชอบต่อสังคม
และสิ่งแวดล้อมในฐานะองค์กรหนึ่งในสังคมตลอดไป

บุญดี อำนวยสกุล

  (นายบุญดี อำนวยสกุล)

  กรรมการผู้จัดการ

เอกสารแนบ 3.4 : ความรับผิดชอบต่อสังคม ชุมชน และสิ่งแวดล้อม

บริษัท ไทยวาโก้ จำกัด (มหาชน) มีความมุ่งมั่นในการสร้างความเจริญเติบโตทางธุรกิจไปพร้อมๆ
กับการมีส่วนร่วมในการพัฒนาสังคมให้เข้มแข็ง
โดยตระหนักถึงบทบาทหน้าที่และความรับผิดชอบต่อชุมชน สังคม และสิ่งแวดล้อม
จึงได้ดำเนินโครงการและกิจกรรมต่างๆ ดังนี้

ด้านสังคม

โครงการ “วาโก้ โบว์ชมพู สู้มะเร็งเต้านม 2011”

-   “วาโก้ โบว์ชมพู ร้อยใจให้...ไม่สิ้นสุด” โดยร่วมกับมูลนิธิรามาธิบดี
    จัดเสวนาพิเศษให้ความรู้กับผู้หญิงไทยได้ตระหนักถึงการดูแลตนเองให้ปลอดภัยจากมะเร็งเต้านม
    และนำรายได้ส่วนหนึ่งจากการจำหน่ายสินค้ามอบให้แก่มูลนิธิรามาธิบดี

-   กิจกรรม “Wacoal Cares Your Breasts…Mammogram Saves Your Life” วาโก้
    รณรงค์ให้ผู้หญิงไทยมีสุขภาพที่ดีห่างไกลจากโรคมะเร็งเต้านม
    จัดกิจกรรมตรวจเอกซเรย์เต้านมด้วยเครื่อง Digital Mammogram ให้กับลูกค้าที่ซื้อผลิตภัณฑ์
    โดยรายได้จากการจำหน่ายสินค้าร่วมสมทบทุนซื้อเครื่องมือแพทย์ อาคารสมเด็จพระเทพรัตน์
    คณะแพทยศาสตร์ โรงพยาบาลรามาธิบดี

-   มอบเงินบริจาค 1,000,000 บาท แก่มูลนิธิสถาบันมะเร็งแห่งชาติ
    เพื่อใช้สำหรับรักษาผู้ป่วยมะเร็งเต้านมที่ขาดแคลนทุนทรัพย์

การส่งเสริมการศึกษา

• โครงการ “First Bra On Tour” เผยแพร่ความรู้
ความเข้าใจเกี่ยวกับการเปลี่ยนแปลงทางด้านสรีระในวัยเริ่มสาวให้กับโรงเรียนทั่วประเทศ

• มอบทุนการศึกษาให้แก่นักศึกษา สถาบันบุนกะแฟชั่น สถาบันเทคโนโลยีไทย-ญี่ปุ่น
มหาวิทยาลัยเทคโนโลยีราชมงคลกรุงเทพ และ มหาวิทยาลัยเทคโนโลยีราชมงคลธัญบุรี

• สนับสนุนสถาบันการศึกษาในการฝึกงานภาคฤดูร้อน โครงการสหกิจศึกษา และอื่นๆ
รวมทั้งเปิดโอกาสให้นำนักศึกษาเข้าเยี่ยมชมกระบวนการผลิต

• สนับสนุนวัตถุดิบ วัสดุ อุปกรณ์ ด้านสิ่งทอและการตัดเย็บ
เพื่อใช้ประกอบการเรียนการสอนให้แก่มูลนิธิพัฒนาเครื่องนุ่งห่ม และสถาบันการศึกษาต่างๆ
ที่จัดการเรียนการสอนด้านสิ่งทอและเครื่องนุ่งห่ม

• ร่วมกับศูนย์เทคโนโลยีโลหะและวัสดุแห่งชาติ โครงการ “ศึกษาทางคลินิกแบบสหสถาบัน
เกี่ยวกับผ้ายืดเคลือบซิลิโคนเจล รักษาแผลเป็นจากไฟไหม้ น้ำร้อนลวก”
โดยได้ออกแบบตัดเย็บเสื้อผ้าทางการแพทย์
เพื่อเพิ่มประสิทธิภาพในการรักษาแผลกดทับและป้องกันการเกิดความพิการจากบาดแผล

• สนับสนุนทุนการวิจัยเพื่อการศึกษาทั่วไปให้แก่สถาบันชีววิทยาศาสตร์โมเลกุลและการวิจัยเกี่ยวกับ
“การวิเคราะห์ชีวกลศาสตร์เพื่อการออกแบบสปอร์ตบรา” มหาวิทยาลัยมหิดล

การป้องกันปัญหายาเสพติด

-   บริษัทฯ เป็นโรงงานสีขาวปลอดยาเสพติด ตั้งแต่ปี 2545
    และยึดมั่นตามนโยบายรัฐบาลในการป้องกันและแก้ไขปัญหายาเสพติดในสถานประกอบการ
    โดยดำเนินการสุ่มตรวจหาสารเสพติดในปัสสาวะ ปีละ 2 ครั้ง

การว่าจ้างผู้พิการเข้าทำงาน

-   บริษัทฯ มีนโยบายการว่าจ้างผู้พิการแต่ไม่เป็นอุปสรรคต่อการทำงานเข้าทำงาน
    บนพื้นฐานของการดูแลให้โอกาสอย่างเสมอภาค ปัจจุบันมีผู้พิการเข้าทำงานกับบริษัทฯ จำนวน
    28 คน

กิจกรรมสาธารณกุศลต่อสังคมและชุมชน

ปี 2554 บริษัทฯ ได้ร่วมบริจาคเงินและสิ่งของแก่องค์กรต่างๆ เพื่อเป็นสาธารณกุศล
ครอบคลุมทั้งสถาบันการศึกษา ชุมชน วัด โรงพยาบาล องค์กรการกุศลต่างๆ เช่น

• มอบเงินบริจาคสมทบทุน “30 พฤษภา” วันครบรอบการสถาปนา โรงพยาบาลจุฬาลงกรณ์

•
สนับสนุนโครงการก่อสร้างอาคารรักษาพยาบาลรวมเฉลิมพระเกียรติและอาคารศูนย์ความเป็นเลิศทางการแพทย์โรงพยาบาลจุฬาลงกรณ์
สภากาชาดไทย ปีที่ 3 (ระยะเวลาก่อสร้าง 5 ปี)

• มอบเงินบริจาคสนับสนุนโรงพยาบาลพระมงกุฎเกล้า ในการจัดคอนเสิร์ต “เพลงแห่งรัก
เพลงในดวงใจนิรันดร์”

• จัดกิจกรรม “สนุก สุขสันต์ วันเด็กดี” เนื่องในวันเด็กแห่งชาติ ให้แก่โรงเรียน
ชุมชนโดยรอบบริษัทฯ

• จัดกิจกรรมเพื่อสานสัมพันธ์กับโรงเรียนในชุมชน
โดยนำพนักงานจิตอาสาเข้าไปช่วยสอนในโรงเรียนระดับประถมศึกษาโดยรอบบริษัทฯ
เกี่ยวกับการดูแลรักษาสิ่งแวดล้อม และใช้ชีวิตอย่างพอเพียง

• เลี้ยงอาหารกลางวันและมอบเงินบริจาคให้กับมูลนิธิธรรมรักษ์ วัดพระบาทน้ำพุ จ.ลพบุรี

วาโก้...รวมใจ ช่วยเหลือผู้ประสบภัยน้ำท่วม

จากมหาอุทกภัยครั้งใหญ่ในประเทศไทยนำมาซึ่งความเสียหายอย่างมากมายต่อชีวิตและทรัพย์สินของประชาชน
บริษัทฯ ได้บริจาคเงินและสิ่งของต่างๆ ให้กับผู้ประสบอุทกภัย รวมทั้งหน่วยงานภาครัฐ ทหาร
ตำรวจที่ปฏิบัติภารกิจในการช่วยเหลือประชาชน ดังนี้

• มอบเงินบริจาค 1,000,000 บาท สมทบกองทุน "ตลาดทุนร่วมใจช่วยภัยน้ำท่วม"

• มอบเงินบริจาค 661,900 บาท ช่วยเหลือผู้ประสบภัยน้ำท่วม ให้กับ
กรมกิจการพลเรือนกองทัพบก

• มอบผลิตภัณฑ์ มูลค่า 1,000,000 บาท ให้กับ รายการ “ครอบครัวข่าว 3” ทางสถานีโทรทัศน์
ช่อง 3

• มอบผลิตภัณฑ์ มูลค่า 400,000 บาท ให้กับ รายการ “ข่าวข้น คนข่าว” ทางสถานีโทรทัศน์ ช่อง
9 และร่วมเดินทางไปร่วมฟื้นฟูผู้ประสบภัยน้ำท่วม ใน จ.อ่างทอง จ.สิงห์บุรี และ จ.ชัยนาท

• มอบผลิตภัณฑ์ มูลค่า 760,000 บาท ให้กับ ศูนย์พักพิงผู้ประสบภัย จ.ชลบุรี

• มอบผลิตภัณฑ์ มูลค่า 100,000 บาท ให้กับ ศูนย์บรรเทาสาธารณภัย กองทัพบก

• มอบผลิตภัณฑ์ มูลค่า 400,000 บาท ให้กับ มูลนิธิชัยพัฒนา ในโครงการ "รวมพลคนดูดี
ปันน้ำใจช่วยภัยน้ำท่วม"

• มอบเงินบริจาคและผลิตภัณฑ์ มูลค่า 220,000 บาท ผ่านมหาวิทยาลัยศรีปทุม
เพื่อนำไปช่วยเหลือผู้ประสบภัย

ครอบครัวไทยวาโก้ ห่วงใยกันและกัน ช่วยเหลือเพื่อนพนักงานที่ได้รับผลกระทบจากอุทกภัย

  • จัดตั้งศูนย์รับเรื่องพนักงานผู้ประสบอุทกภัย

  • มอบเงินช่วยเหลือกรณีประสบอุทกภัยพร้อมถุงยังชีพ

  • มอบเรือเพื่อบรรเทาความเดือดร้อนในการเดินทางและขนย้ายสิ่งของ

• อนุญาตให้หยุดงานโดยไม่ถือเป็นวันลา
และยืดหยุ่นเวลาการทำงานให้กับพนักงานที่ได้รับผลกระทบจากอุทกภัย

• จัดตั้งศูนย์พักพิงภายในบริษัทฯ รวมทั้งจัดหาที่พักชั่วคราว
พร้อมเครื่องนอนให้แก่พนักงานและครอบครัวโดยช่วยเหลือค่าที่พัก

• จัดตั้ง “ทีมช่วยเหลือพนักงานกรณีฉุกเฉิน”
จากพนักงานจิตอาสาออกช่วยเหลือพนักงานและครอบครัวที่ต้องการออกจากพื้นที่ประสบภัย
หรือมีผู้ป่วย หรือขนย้ายสัมภาระจำเป็น

ด้านสิ่งแวดล้อมและการอนุรักษ์ทรัพยากรธรรมชาติ

บริษัทฯ ตระหนักถึงความสำคัญในการรักษาสิ่งแวดล้อมเพื่อลดภาวะโลกร้อน
ซึ่งนอกจากให้ความสำคัญต่อการเลือกใช้วัตถุดิบที่เป็นมิตรต่อสิ่งแวดล้อมในการพัฒนาผลิตภัณฑ์แล้ว
ยังได้จัดกิจกรรมต่างๆ ดังนี้

• กิจกรรม “วาโก้ หัวใจสีเขียว คืนชีวิตสู่ธรรมชาติ”
ร่วมปลูกป่านานาพรรณเพิ่มพื้นที่สีเขียวและลดโลกร้อน ณ วังดุมเมาท์เทนแคมป์ อ.ท่าม่วง
จ.กาญจนบุรี

• กิจกรรม “วาโก้ หัวใจสีเขียว ปล่อยเต่าคืนสู่ท้องทะเลไทย”
ร่วมอนุรักษ์และรักษาระบบนิเวศน์ของเต่าทะเล ณ ศูนย์อนุรักษ์พันธุ์เต่าทะเล กองทัพเรือ อ.สัตหีบ
จ.ชลบุรี

ด้านการอนุรักษ์พลังงาน

บริษัทฯ ยังคงมุ่งมั่นปรับปรุงประสิทธิภาพการใช้พลังงานอย่างต่อเนื่อง ด้วยนโยบาย “เรามุ่งมั่น
และมีส่วนร่วมในการใช้พลังงานให้เกิดประสิทธิภาพสูงสุด” ทำให้ในปี 2554
มีประสิทธิภาพการใช้พลังงานสูงขึ้น โดยตั้งเป้าลดการใช้พลังงาน 10% MJ/หน่วยผลผลิต
ทำให้เกิดกิจกรรมของพนักงานทุกระดับทุกส่วนงาน

• ส่งเสริมและประชาสัมพันธ์ จัดทำป้ายรณรงค์ประหยัดพลังงาน
ให้พนักงานมีจิตสำนึกรับผิดชอบต่อการใช้พลังงานอย่างยั่งยืน
โดยนำความรู้ด้านอนุรักษ์พลังงานนำไปใช้ทั้งภายในและภายนอกองค์กร

•
ส่งเสริมความรู้ด้านเทคนิคและวิศวกรรมเกี่ยวกับเทคโนโลยีอนุรักษ์พลังงานให้กับเจ้าหน้าที่และผู้ที่เกี่ยวข้อง
โดยส่งฝึกอบรมภายนอกอย่างต่อเนื่อง เพื่อนำความรู้มาประยุกต์ใช้ให้เหมาะสมกับองค์กร

• ปรับปรุงประสิทธิภาพเครื่องจักร อุปกรณ์ และการลงทุนเปลี่ยนเครื่องจักรประสิทธิภาพสูง
ทำให้มีการทำมาตรการอนุรักษ์พลังงานในระบบไฟฟ้าและปรับอากาศ ทั้งมาตรการมีเงินลงทุน
และมาตรการไม่มีเงินลงทุน ลดใช้พลังงาน 250,000 kWh./ปี คิดเป็นเงิน 864,000 บาท/ปี
และในปี 2554 บริษัทฯ ได้เข้าร่วมโครงการกับภาครัฐ โดยได้รับการคัดเลือกเข้าร่วมโครงการ
“ปรับปรุงประสิทธิภาพระบบปรับอากาศในโรงงานอุตสาหกรรมและอาคารธุรกิจ”
โดยกรมพัฒนาพลังงานทดแทนและอนุรักษ์พลังงาน กระทรวงพลังงาน
สามารถลดการใช้พลังงานในระบบปรับอากาศ 514,000 kWh./ปี คิดเป็นเงิน 1,850,000
บาท/ปี จากผลการทำกิจกรรมอนุรักษ์พลังงานทุกๆ ด้านที่พนักงานทุกส่วนได้มีส่วนร่วม
ทำให้ประสิทธิภาพการใช้พลังงานสูงขึ้นอย่างต่อเนื่อง โดยในปี 2553 ดัชนีการใช้พลังงานเฉลี่ย
2.94 MJ/ตัว และในปี 2554 ดัชนีการใช้พลังงานลดลงเหลือ 2.70 MJ/ตัว

ด้านความปลอดภัย อาชีวอนามัย และสภาพแวดล้อมในการทำงาน

บริษัทฯ ให้ความสำคัญต่อสภาพการทำงานที่ปลอดภัย
โดยได้จัดให้มีการเลือกตั้งคณะกรรมการความปลอดภัย อาชีวอนามัยและสภาพแวดล้อมในการทำงาน
เพื่อรับผิดชอบดูแล ส่งเสริมกิจกรรมความปลอดภัยและอาชีวอนามัยในการทำงานให้กับพนักงาน
โดยมุ่งเน้นทั้งด้านการควบคุม การตรวจสอบ
และการปรับปรุงอุปกรณ์เครื่องจักรให้พร้อมใช้งานอยู่เสมอ รวมถึงอาคารสถานที่ การฝึกอบรม
ตลอดจนการเตรียมความพร้อมในการป้องกันและระงับอัคคีภัย ความพร้อมด้านอุบัติภัยต่างๆ
ที่อาจเกิดขึ้นได้ ดังนี้

การฝึกอบรมให้ความรู้กับพนักงาน

-   จัดอบรมด้านความปลอดภัย เช่น “การปฐมพยาบาลเบื้องต้น”
    “การดับเพลิงขั้นต้นและซ้อมอพยพหนีไฟ” “ความปลอดภัยในการทำงานสำหรับหัวหน้างาน”
    และ “ความปลอดภัยในการทำงานเกี่ยวกับเครื่องจักร” เป็นต้น
    รวมทั้งได้จัดทำคู่มือความปลอดภัยสำหรับผู้รับเหมา

การควบคุมการตรวจสอบอาคาร และการปรับปรุงอุปกรณ์เครื่องจักร

-   การตรวจสภาพความปลอดภัยภายในอาคารตามกฎหมาย ได้แก่ เส้นทางหนีไฟ ทางเดิน
    เครื่องจักร และอุปกรณ์การผลิต เครื่องมือทำงานสำหรับช่าง อุปกรณ์ป้องกันภัยส่วนบุคคล
    (PPE) เดือนละ 1 ครั้ง

-   ตรวจสอบอาคารและจัดทำรายงานการตรวจสอบอาคารประจำปี
    และจัดทำรายงานการวิเคราะห์งานเพื่อความปลอดภัย (SF-03)
    เพื่อดำเนินการปรับปรุงแก้ไข

-   เตรียมความพร้อมในการป้องกันและระงับอัคคีภัย ระบบสัญญาณแจ้งเหตุเพลิงไหม้
    (สัญญาณเตือนภัย ไฟฉุกเฉิน อุปกรณ์จับควัน ความร้อน ป้ายทางหนีไฟ ถังดับเพลิง
    และอุปกรณ์อื่นๆ) และจัดให้มีการซ้อมดับเพลิง และอพยพหนีไฟ ปีละ 1 ครั้ง

กิจกรรมส่งเสริมความปลอดภัย

-   รณรงค์และให้ความรู้กับพนักงาน ได้แก่ การป้องกันไข้หวัดใหญ่
    ส่งเสริมการฉีดวัคซีนป้องกันโรคต่างๆ รณรงค์เรื่องโรคเอดส์และโรคระบาดต่างๆ
    รณรงค์วันงดสูบบุหรี่โลก และการลดอุบัติเหตุช่วงเทศกาลต่างๆ

รางวัลแห่งความภาคภูมิใจ

+--------+-------------------------------------------------------------+
| ปี พ.ศ. | รางวัลและประกาศเกียรติคุณที่ได้รับ                                  |
+--------+-------------------------------------------------------------+
| ปี 2529 | - ได้รับคัดเลือกให้เป็น “บริษัทดีเด่นแห่งปี” ประเภทอุตสาหกรรมขนาดกลาง    |
|        |                                                             |
|        | - ได้รับรางวัล “ดีเลิศ” ในฐานะ “โรงงานที่มีสภาพแวดล้อมที่ดี             |
|        | และถูกหลักอาชีวอนามัย”                                          |
+--------+-------------------------------------------------------------+
| ปี 2533 |   - ได้รับเลือกเป็น “โรงงานดีเด่น                                 |
|        |   ประเภทอุตสาหกรรมเสื้อผ้าสำเร็จรูปขนาดใหญ่”                       |
+--------+-------------------------------------------------------------+
| ปี 2536 |   - ได้รับรางวัลผลิตภัณฑ์ยอดนิยมจาก Asia Pacific Awards            |
|        |                                                             |
|        | - ได้รับรางวัล “โรงงานดีเด่นด้านระบบป้องกันอัคคีภัย” ประเภท “ดี” จาก    |
|        | กองอนามัย                                                    |
|        |                                                             |
|        | กรุงเทพมหานคร                                                |
+--------+-------------------------------------------------------------+
| ปี 2545 |   - ได้รับรางวัล “Disclosure Report Award 2002”                |
+--------+-------------------------------------------------------------+

+--------+-------------------------------------------------------------+
| ปี พ.ศ. | รางวัลและประกาศเกียรติคุณที่ได้รับ                                  |
+--------+-------------------------------------------------------------+
| ปี 2546 | -                                                           |
|        | ได                                                          |
|        | ้รับการจัดอันดับบริษัทจดทะเบียนที่มีผลการประเมินการกำกับดูแลกิจการที่ดีประจำปี |
|        | 2545                                                        |
|        |                                                             |
|        | ในระดับ Top Quartile จากสมาคมส่งเสริมสถาบันกรรมการบริษัทไทย       |
|        |                                                             |
|        | - ได้รับรางวัล “Disclosure Report Award 2003” เป็นปีที่ 2          |
+--------+-------------------------------------------------------------+
| ปี 2547 |   -                                                         |
|        |   ได                                                        |
|        | ้รับการจัดอันดับบริษัทจดทะเบียนที่มีผลการประเมินการกำกับดูแลกิจการที่ดีประจำปี |
|        |   2546                                                      |
|        |                                                             |
|        | ในระดับ Top Quartile ต่อเนื่องเป็นปีที่ 2                           |
+--------+-------------------------------------------------------------+
| ปี 2548 |   - ได้รับใบประกาศเกียรติคุณจากกระทรวงพาณิชย์ในฐานะที่บริษัทฯ          |
|        |   ให้ความร่วมมือในการให้                                        |
|        |                                                             |
|        | ข้อมูลทางด้านราคาและสภาวะทางด้านธุรกิจอย่างสม่ำเสมอ                 |
+--------+-------------------------------------------------------------+
| ปี 2549 |   - ได้รับผลการประเมินการกำกับดูแลกิจการในระดับ “ดี”                |
|        |   จากสมาคมส่งเสริมสถาบันกรรมการ                                |
|        |                                                             |
|        | บริษัทไทย ร่วมกับ ตลาดหลักทรัพย์แห่งประเทศไทย                       |
|        | และสำนักงานคณะกรรมการกำกับ                                    |
|        |                                                             |
|        | หลักทรัพย์และตลาดหลักทรัพย์                                       |
+--------+-------------------------------------------------------------+
| ปี 2550 |   - ได้รับรางวัลยอดเยี่ยม (Chairman Award) จากผลงาน “Clinical    |
|        |   Wear Service” นวัตกรรมด้าน                                  |
|        |                                                             |
|        | การบริการตัดเย็บเสื้อผ้าทางการแพทย์เฉพาะบุคคล                       |
|        | ในการประกวดนวัตกรรมเครือสหพัฒน์                                 |
|        |                                                             |
|        | ประจำปี 2550                                                 |
|        |                                                             |
|        | - ได้รับผลการประเมินคุณภาพการจัดประชุมสามัญผู้ถือหุ้น ในระดับ “ดีเยี่ยม”    |
+--------+-------------------------------------------------------------+
| ปี 2551 |   - ได้รับผลการประเมินการกำกับดูแลกิจการในระดับ “ดีมาก”             |
|        |   จากสมาคมส่งเสริมสถาบัน                                       |
|        |                                                             |
|        | กรรมการบริษัทไทย ร่วมกับ ตลาดหลักทรัพย์แห่งประเทศไทย และ            |
|        | สำนักงานคณะกรรมการ                                           |
|        |                                                             |
|        | กำกับหลักทรัพย์และตลาดหลักทรัพย์                                   |
|        |                                                             |
|        | - ได้รับผลการประเมินคุณภาพการจัดประชุมสามัญผู้ถือหุ้น ในระดับ “ดีเยี่ยม”    |
|        | ติดต่อกันเป็น                                                   |
|        |                                                             |
|        | ปีที่ 2                                                        |
+--------+-------------------------------------------------------------+
| ปี 2552 | - ได้รับรางวัล “Trusted Brands Award 2009”                     |
|        | สำหรับผลิตภัณฑ์เสื้อผ้าและเครื่องใช้เด็ก                               |
|        |                                                             |
|        | “ENFANT” ด้วยผลโหวตจากความเชื่อมั่นของผู้บริโภคสูงสุดระดับ “Platinum”  |
|        | ใน                                                          |
|        |                                                             |
|        | หมวดเสื้อผ้าและสินค้าแฟชั่นเด็ก จากการสำรวจของนิตยสาร Reader’s       |
|        | Digest                                                      |
|        |                                                             |
|        | - ได้รับผลการประเมินการกำกับดูแลกิจการในระดับ “ดีมาก” เป็นปีที่ 2       |
|        |                                                             |
|        | - ได้รับผลการประเมินคุณภาพการจัดประชุมสามัญผู้ถือหุ้น ในระดับ “ดีเยี่ยม”    |
|        | ติดต่อกันเป็น                                                   |
|        |                                                             |
|        | ปีที่ 3                                                        |
+--------+-------------------------------------------------------------+

+--------+-------------------------------------------------------------+
| ปี พ.ศ. | รางวัลและประกาศเกียรติคุณที่ได้รับ                                  |
+--------+-------------------------------------------------------------+
| ปี 2553 | - ได้รับรางวัลยอดเยี่ยม (Chairman Award) เป็นครั้งที่ 2               |
|        | จากการประกวดนวัตกรรม                                         |
|        |                                                             |
|        | เครือสหพัฒน์ ประจำปี 2553 จากผลงาน “Wacoal Gold”                |
|        | ชุดชั้นในสตรีเพื่อสุขภาพ                                           |
|        |                                                             |
|        | - ได้รับรางวัลสถานประกอบการที่ให้การสนับสนุนการจ้างงานคนพิการ ปี 2553  |
|        |                                                             |
|        | - ได้รับผลการประเมินการกำกับดูแลกิจการในระดับ “ดีมาก” ติดต่อกันเป็นปีที่ 3 |
|        |                                                             |
|        | - ได้รับผลการประเมินคุณภาพการจัดประชุมสามัญผู้ถือหุ้น ในระดับ “ดีเยี่ยม”    |
|        | ติดต่อกันเป็น                                                   |
|        |                                                             |
|        | ปีที่ 4                                                        |
+--------+-------------------------------------------------------------+
| ปี 2554 | - ได้รับรางรางวัล “Trusted Brand Award 2011” ในระดับ “Platinum” |
|        | สำหรับแบรนด์                                                  |
|        |                                                             |
|        | “Wacoal" ในหมวดชุดชั้นในสตรี และแบรนด์ "ENFANT"                  |
|        | ในหมวดเสื้อผ้าและสินค้าแฟชั่น                                      |
|        |                                                             |
|        | เด็กเป็นปีที่ 2 จากการสำรวจของนิตยสาร Reader’s Digest             |
|        | ในฐานะเป็นแบรนด์สุดยอดของ                                      |
|        |                                                             |
|        | ประเทศไทย ที่ผู้บริโภคให้ความเชื่อถือในคุณภาพ                         |
|        | รวมทั้งมีความคิดริเริ่มสร้างสรรค์ในการ                               |
|        |                                                             |
|        | นำเสนอสินค้าใหม่สู่ตลาด ตลอดจนมีความรับผิดชอบต่อสังคมและสิ่งแวดล้อม      |
|        |                                                             |
|        | - ได้รับรางวัล IP Champion 2011 ประเภทสิทธิบัตรและอนุสิทธิบัตร        |
|        | จากกรมทรัพย์สินทาง                                             |
|        |                                                             |
|        | ปัญญา กระทรวงพาณิชย์ ในฐานะที่บริษัทฯ ประสบความสำเร็จในการสร้างสรรค์  |
|        | และนำ                                                       |
|        |                                                             |
|        | ทรัพย์สินทางปัญญาไปใช้ประโยชน์ในเชิงพาณิชย์อย่างมีประสิทธิผล             |
|        | และมีความโดดเด่นใน                                            |
|        |                                                             |
|        | เชิงธุรกิจ                                                     |
|        |                                                             |
|        | - ได้รับรางวัลชมเชย STI Thailand Award 2011                    |
|        | ประเภทวิสาหกิจขนาดใหญ่ที่มีกิจกรรมการทำ                            |
|        |                                                             |
|        | วิจัยนวัตกรรมอย่างต่อเนื่อง                                        |
|        | จากสำนักงานคณะกรรมการนโยบายวิทยาศาสตร์เทคโนโลยี                 |
|        |                                                             |
|        | และนวัตกรรมแห่งชาติ (สวทน.)                                    |
|        |                                                             |
|        | - ได้รับรางวัลยอดเยี่ยม (Chairman Award) เป็นครั้งที่ 3               |
|        | จากการประกวดนวัตกรรม                                         |
|        |                                                             |
|        | เครือสหพัฒน์ ประจำปี 2554 จากผลงานชื่อ “โครงการวาโก้โบว์ชมพู         |
|        | สู้มะเร็งเต้านม”                                                |
|        |                                                             |
|        | - ได้รับผลการประเมินการกำกับดูแลกิจการ ในระดับ “ดีมาก” ติดต่อกันเป็นปีที่  |
|        | 4                                                           |
|        |                                                             |
|        | - ได้รับผลการประเมินคุณภาพการจัดประชุมสามัญผู้ถือหุ้น ในระดับ “ดีเยี่ยม”    |
|        | ติดต่อกันเป็น                                                   |
|        |                                                             |
|        | ปีที่ 5                                                        |
+--------+-------------------------------------------------------------+